**เทศบัญญัติเทศบาลตำบลกะปาง**

**เรื่อง การควบคุมและการใช้บริการระบบประปาหมู่บ้าน**

**พ.ศ.๒๕๕8**

****

**เทศบาลตำบลกะปาง**

**อำเภอทุ่งสง จังหวัดนครศรีธรรมราช**

**เทศบัญญัติเทศบาลตำบลกะปาง**

**เรื่อง การควบคุมและการใช้บริการระบบประปาหมู่บ้าน**

**พ.ศ.๒๕๕8**

****

**เทศบาลตำบลกะปาง**

**อำเภอทุ่งสง จังหวัดนครศรีธรรมราช**

บันทึกหลักการและเหตุผล ประกอบเทศบัญญัติเทศบาลตำบลกะปาง เรื่อง การควบคุมและการใช้บริการระบบประปาหมู่บ้าน พ.ศ. ๒๕๕8

...............................................................................

**หลักการ**

ตามพระราชบัญญัติสภาตำบลและองค์การบริหารส่วนตำบล พ.ศ.2537 มาตรา ๔๒ บัญญัติว่า ภายใต้บังคับแห่งกฎหมายว่าด้วยการเทศบาล อาจจัดตั้งองค์การบริหารส่วนตำบลขึ้นเป็นเทศบาลได้โดยทำเป็นประกาศของกระทรวงมหาดไทย

องค์การบริหารส่วนตำบลที่ได้จัดตั้งเป็นเทศบาลตามวรรคหนึ่ง ให้พ้นจากสภาพแห่งองค์การบริหารส่วนตำบล รวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลง และนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศกระทรวงมหาดไทยจัดตั้งขึ้นเป็นเทศบาลเป็นต้นไป

บรรดางบประมาณ ทรัพย์สิน สิทธิ สิทธิเรียกร้อง หนี้ พนักงานส่วนตำบลและลูกจ้างขององค์การบริหารส่วนตำบลตามวรรคหนึ่ง ให้โอนไปเป็นของเทศบาลที่จัดตั้งขึ้นนั้น

บรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วให้ยังคงใช้บังคับได้ต่อไปเป็นการชั่วคราว จนกว่าจะได้มีการตราเทศบัญญัติในเรื่องนั้นขึ้นใหม่

**เหตุผล**

ด้วยกระทรวงมหาดไทยได้ประกาศให้องค์การบริหารส่วนตำบลกะปาง ยกฐานะเป็นเทศบาลตำบลกะปาง เมื่อวันที่ ๗ กันยายน ๒๕๕๕ เพื่อให้เป็นไปตามหลักกฎหมายดังกล่าว และเพื่อมิให้ประชาชนที่ใช้ระบบน้ำประปาขององค์การบริหารส่วนตำบลกะปางตามข้อบัญญัติองค์การบริหารส่วนตำบลกะปาง เรื่องการควบคุมและการใช้บริหารระบบประปาหมู่บ้าน พ.ศ.2552 ได้รับความเดือดร้อน ให้การดำเนินงานระบบน้ำประปาเป็นไปอย่างมีประสิทธิภาพ ประชาชนผู้ใช้ระบบน้ำประปาได้ประโยชน์อย่างสูงสุด เทศบาลตำบลกะปาง จึงได้ตราเทศบัญญัติเทศบาลตำบลกะปางนี้ ขึ้นใช้บังคับภายในเขตเทศบาลตำบลกะปางต่อไป

**เทศบัญญัติเทศบาลตำบลกะปาง**

**เรื่อง การควบคุมและการใช้บริการระบบประปาหมู่บ้าน**

**พ.ศ.2558**

**....................................................**

ด้วยกระทรวงมหาดไทยได้ประกาศให้องค์การบริหารส่วนตำบลกะปาง ยกฐานะเป็นเทศบาลตำบลกะปาง เมื่อวันที่ ๗ กันยายน ๒๕๕๕ เพื่อให้การบังคับใช้ข้อบัญญัติเป็นไปตามที่กฎหมายกำหนด

อาศัยอำนาจตามความใน มาตรา ๖๐ มาตรา ๕๑ และมาตรา ๖๖ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒ ) พ.ศ. ๒๕๔๖ ซึ่งเป็นบทบัญญัติจำกัดสิทธิบางประการ มาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทย พุทธศักราช ๒๕๕๐ บัญญัติให้กระทำได้ โดยอาศัยอำนาจตามบทบัญญัติแห่งกฎหมาย เทศบาลตำบลกะปาง โดยได้รับความเห็นชอบจากสภาเทศบาลตำบลกะปาง และผู้ว่าราชการจังหวัดนครศรีธรรมราช จึงตราเทศบัญญัติขึ้นไว้ดังต่อไปนี้

ข้อ 1. เทศบัญญัตินี้เรียกว่า “ เทศบัญญัติเทศบาลตำบลกะปาง เรื่อง การควบคุมและการใช้บริการระบบประปาหมู่บ้าน พ.ศ.2558 ”

ข้อ 2. เทศบัญญัติเทศบาลตำบลกะปางนี้ ให้ใช้บังคับนับตั้งแต่ได้ปิดประกาศโดยเปิดเผย ที่สำนักงานเทศบาลตำบลกะปางแล้วเจ็ดวัน

ข้อ 3. ให้ยกเลิกข้อบัญญัติองค์การบริหารส่วนตำบลกะปาง เรื่อง การควบคุมและการใช้บริการระบบประปาหมู่บ้าน พ.ศ. ๒๕๕๒

บรรดาเทศบัญญัติ ข้อบัญญัติ ข้อบังคับ กฎ ระเบียบ ประกาศหรือคำสั่งอื่นใดที่ได้ตราไว้ ซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทน

ข้อ 4. ในเทศบัญญัตินี้

“เทศบาล ” หมายความว่า เทศบาลตำบลกะปาง

“เจ้าพนักงานท้องถิ่น” หมายความว่า นายกเทศมนตรีตำบลกะปาง

“ เจ้าหน้าที่ ” หมายความว่า ข้าราชการ พนักงานเทศบาล พนักงานจ้างของเทศบาลตำบลกะปางทุกคน

“ ระบบประปา” หมายความว่า ระบบประปาที่เทศบาลตำบลกะปาง เป็นผู้ดำเนินการเอง หรือที่จะโอนมาในอนาคต ยกเว้นระบบประปาหมู่บ้านที่อยู่ในการดำเนินการของคณะกรรมการหมู่บ้าน

๒

“ ผู้ใช้น้ำ” หมายความว่า ประชาชนผู้ใช้น้ำจากระบบประปาหมู่บ้านของเทศบาลตำบลกะปาง

“ ผู้ผลิตและจำหน่าย” หมายความว่า เทศบาลตำบลกะปาง

“ มาตรวัดน้ำ” หมายความว่า เครื่องควบคุมการใช้น้ำประปาที่เทศบาลตำบลกะปาง เป็นผู้ติดตั้งให้กับ ประชาชนผู้ใช้น้ำจากระบบประปาหมู่บ้านของเทศบาลตำบลกะปาง

ข้อ 5. ให้เทศบาลตำบลกะปางเป็นผู้ผลิตและจำหน่ายน้ำ จากระบบประปาหมู่บ้านของเทศบาลตำบลกะปาง ให้มีอำนาจเก็บค่าธรรมเนียม ค่าประกัน ค่าบริการการใช้น้ำตามจำนวนหน่วยที่ใช้

ข้อ 6. ผู้มีสิทธิ์ใช้น้ำ ได้แก่ผู้ที่ได้รับอนุญาต และยินยอมจัดทำทะเบียนผู้ใช้ไว้กับเทศบาลตำบลกะปาง

ข้อ 7. ผู้ขอใช้น้ำจะต้องปฏิบัติตามเทศบัญญัตินี้ และยินยอมทำสัญญากับผู้ผลิตและจำหน่ายน้ำตามแบบที่เทศบาลตำบลกะปางกำหนด

ข้อ 8. หากมีความจำเป็นที่ต้องงดจ่ายน้ำ ผู้ผลิตและจำหน่ายน้ำต้องแจ้งให้ผู้ใช้น้ำทราบล่วงหน้าไม่น้อยกว่า 1 วัน และผู้ใช้น้ำจะเรียกค่าเสียหายจากผู้ผลิตและจำหน่ายน้ำไม่ได้

ข้อ 9. ให้เทศบาลตำบลกะปาง เป็นผู้กำหนดค่าใช้จ่ายในการดำเนินงานติดตั้งระบบประปา และมีอำนาจเรียกเกิบเงินค่าดำเนินงานจากผู้ใช้น้ำ ดังต่อไปนี้

( ๑ ) ค่ามาตรวัดน้ำ ค่าวัสดุอุปกรณ์ที่ใช้ในการติดตั้งประปา ให้เป็นไปตามมาตรฐานอุตสาหกรรม (มอก) ตามที่เทศบาลตำบลกะปางกำหนด โดยเทศบาลตำบลกะปางจะเรียกเกิบจากผู้ขอใช้น้ำประปา

( ๒ ) ค่าซ่อมแซมถนนและทางเท้า การต่อท่อจากท่อเมนท่อภายนอกถึงมาตรวัดน้ำจะมีค่าซ่อมแซม ถนนและทางเท้า ตารางเมตรละ 200 บาท

( ๓ ) ค่าธรรมเนียมผู้ใช้น้ำรายใหม่ต้องชำระค่าประกันการใช้น้ำ 400 บาท

( ๔ ) ผู้ใช้น้ำต้องชำระเงินค่ารักษามาตรน้ำ เดือนละ 5 บาท

( ๕ ) ผู้ใช้น้ำต้องชำระค่าน้ำประปาตามจำนวนที่แสดงในมาตรวัดน้ำ ลูกบาศก์เมตรละ 7 บาท

( ๖ ) ผู้ใช้น้ำต้องชำระค่าน้ำและค่าบริการภายในวันที่กำหนดตามใบแจ้ง

( ๗ ) ผู้ใช้น้ำจะค้างชำระค่าน้ำและค่าบริการได้ไม่เกิน 7 วัน

( ๘ ) การต่อท่อแยกจากท่อเมนจนถึงมาตรวัดน้ำ เทศบาลตำบลกะปาง จะเป็นผู้ดำเนิน ส่วนต่อท่อหลังจากมาตรวัดน้ำเข้าภายในบ้านผู้ใช้น้ำจะต้องรับผิดชอบเอง

( 9 ) การติดตั้งมาตรวัดน้ำ จะต้องติดตั้งไว้ในที่เปิดเผยและสามารถตรวจสอบได้สะดวก

๓

( ๑๐ ) หากผู้ใช้น้ำจะขอยกเลิกการใช้น้ำ โอน เปลี่ยนชื่อผู้ใช้น้ำ จะต้องแจ้งต่อ เทศบาลตำบลกะปาง เป็นลายลักษณ์อักษรภายใน 7 วัน และให้ เทศบาลตำบลกะปาง อนุญาตก่อน มิฉะนั้นจะถือว่าเป็นผู้ใช้น้ำอยู่จะต้องเสียค่าน้ำและค่าบริการตามที่เทศบาลตำบลกะปางเรียกเก็บ

ข้อ 10. อัตราค่าน้ำตามข้อ 9 ( 5 ) ผู้ผลิตและจำหน่ายน้ำประปา มีสิทธิ์ที่จะเพิ่มหรือลดได้ตามความเหมาะสมเมื่อได้รับความเห็นชอบจากสภาเทศบาลตำบลกะปาง และผู้ว่าราชการจังหวัดนครศรีธรรมราช ตามที่กฎหมายกำหนด แต่ต้องแจ้งให้ผู้ใช้น้ำทราบเป็นลายลักษณ์อักษร

ข้อ 11. หากผู้ใช้น้ำค้างชำระค่าน้ำ และได้รับใบแจ้งเตือน จะต้องชำระให้เสร็จสิ้นภายใน 7 วัน นับจากวันที่ผู้ผลิตและจำหน่ายน้ำแจ้งให้ทราบ หากผู้ใช้น้ำไม่ชำระค่าน้ำภายใน 30 วัน จะถูกงดจ่ายน้ำประปา

ข้อ 12. ผู้ถูกงดจ่ายน้ำมีความประสงค์จะขอใช้น้ำใหม่ ต้องดำเนินการดังนี้

( 1 ) ยื่นคำร้อง ขอใช้น้ำและทำสัญญาตามแบบที่เทศบาลตำบลกะปางกำหนด

( 2 ) ชำระค่าน้ำที่ยังค้างชำระอยู่ ให้เสร็จสิ้นก่อนทำสัญญา

( 3 ) ต้องชำระค่าธรรมเนียม จำนวน 200 บาท

ข้อ 13. ผู้ใช้น้ำจะต้องเป็นผู้ชำระค่ามิเตอร์วัดน้ำ ซึ่งนำมาติดตั้ง เพื่อบอกปริมาตรการใช้น้ำ หากชำรุดเสียหายต้องแจ้งให้ผู้ผลิตและจำหน่ายน้ำทราบทันที หากต้องซ่อมแซมหรือเปลี่ยนแปลงใหม่ เทศบาลตำบลกะปาง จะดำเนินการเปลี่ยนซ่อมแซมโดยเป็นดุลพินิจของเทศบาล จะนำค่ารักษามาตรน้ำมาชำระค่าใช้จ่ายที่เกิดขึ้น และหากท่อประปาในเขตรับผิดชอบของผู้ใช้น้ำ เกิดการชำรุดเสียหาย ผู้ใช้น้ำต้องรับผิด ชอบต่อค่าใช้จ่ายที่เกิดขึ้น

ข้อ 14. ผู้ผลิตและจำหน่ายน้ำ ต้องแต่งตั้งบุคคลหรือเจ้าหน้าที่ผู้รับผิดชอบในการจดปริมาตรการใช้น้ำทุกวันที่ 25 ของเดือน

ข้อ 15. การชำระเงินค่าน้ำ หรือค่าธรรมเนียมใด ๆ ผู้ผลิตและจำหน่ายจะออกใบเสร็จรับเงินให้แก่ผู้ใช้น้ำไว้เป็นหลักฐาน

ข้อ 16. ห้ามมิให้ผู้ใดใช้น้ำโดยไม่ผ่านมิเตอร์วัดปริมาตรน้ำ เว้นแต่มีเหตุขัดข้องจำเป็น แต่ต้องได้รับอนุญาตจากนายกเทศมนตรีตำบลกะปาง หรือเจ้าหน้าที่

ข้อ 17. ห้ามมิให้ผู้ใช้น้ำ ที่ได้รับอนุญาตให้ใช้น้ำ ต่อน้ำให้กับผู้ไม่มีสิทธิ์ใช้น้ำที่อยู่ใกล้เคียง เว้นแต่ได้รับอนุญาตจากนายกเทศมนตรีตำบลกะปาง หรือเจ้าหน้าที่

ข้อ 18. การดำเนินการตามเทศบัญญัตินี้ ให้นายกเทศมนตรีตำบลกะปาง แต่งตั้งเจ้าหน้าที่ดังต่อไปนี้

( 1 ) เจ้าหน้าที่จดมาตรวัดน้ำ หรือเก็บเงินค่าน้ำ ไม่น้อยกว่ากลุ่มละ 1 คน

๔

( 2 ) เจ้าหน้าที่ควบคุมระบบเปิด – ปิดน้ำ ไม่น้อยกว่ากลุ่มละ 1 คน

ข้อ 19. ผู้ใช้น้ำผู้ใดไม่ปฏิบัติตามเทศบัญญัตินี้ ไม่ว่าทั้งหมดหรือข้อหนึ่งข้อใดให้ถือว่ามีความผิด ต้องระวางโทษปรับไม่เกินหนึ่งพันบาท และหรือวิธีอื่นใดที่กฎหมายให้อำนาจ ให้กระทำได้

ข้อ 20. ในกรณีที่พบว่าผู้ใช้น้ำผู้ใด มีเจตนากระทำผิดตามที่เทศบัญญัตินี้กำหนด โดยเจตนาต่อระบบท่อส่งน้ำประปาโดยไม่ให้ผ่านมาตรวัดน้ำที่เทศบาลตำบลกะปางติดตั้ง ให้ถือว่ามีเจตนาลักทรัพย์ จะต้องถูกดำเนินการดังต่อไปนี้

( ๑ ) เมื่อพบว่าเป็นการกระทำผิดครั้งที่แรก จะต้องถูกปรับเป็นเงิน 300 บาท และต้องชำระชดใช้ค่าสินไหม ค่าใช้น้ำที่ไม่ผ่านมิเตอร์มาตรวัดน้ำตามที่เทศบาลกำหนด เป็นเงินสองเท่าของค่าน้ำประปา พร้อมบันทึกเป็นลายลักษณ์อักษรไว้เป็นหลักฐาน

( 2 ) เมื่อพบว่าเป็นการกระทำผิดครั้งที่ 2 จะตัดสิทธิการใช้น้ำประปา และจะต้องถูกดำเนินคดีตามที่กฎหมายกำหนด

ข้อ 21. ในกรณีที่ผู้ใช้น้ำประปา ค้างชำระค่าน้ำประปาเกินวันเวลาที่กำหนด เทศบาลตำบลกะปาง จะดำเนินการดังนี้

( 1 ) งดจ่ายน้ำประปา และตัดมิเตอร์มาตรวัดน้ำประปา

( 2 ) เมื่อชำระค่าน้ำประปาที่ค้างทั้งหมดเสร็จสิ้นแล้ว หากมีความต้องการขอใช้น้ำประปาใหม่ ต้องชำระค่าธรรมเนียมเป็นเงิน จำนวน 2๐0 บาท

( 3 ) หากค้างชำระค่าน้ำประปาเกิน 2 เดือน เทศบาลตำบลกะปาง จะแจ้งเตือนเป็นลายลักษณ์อักษร และถ้าผู้ใช้น้ำประปายังไม่ยินยอมชำระให้เสร็จสิ้น เทศบาลตำบลกะปางจะหักเงินค่าประกัน มาชำระค่าน้ำประปาที่ค้างชำระ แต่ถ้าหากยังไม่เพียงพอกับค่าน้ำประปาที่ค้างชำระ เทศบาลตำบลกะปาง จะดำเนินเรียกให้มาชำระค่าน้ำประปาเพิ่มเติมตามจำนานเงินในส่วนที่ยังขาด และถูกยกเลิกการใช้น้ำ

ข้อ 22. ในกรณีที่เกิดความชำรุดเสียหายต่อทรัพย์สินของเทศบาลตำบลกะปาง ที่เกี่ยวกับระบบประปาหมู่บ้าน โดยเป็นการกระทำของผู้ใช้น้ำเอง ผู้ใช้น้ำต้องชดใช้ค่าเสียหายตามที่เทศบาลตำบลกะปางกำหนด

ข้อ 23. องค์กรที่มีจุดประสงค์เพื่อสาธารณะ หรือบุคคลกลุ่มบุคคลที่ทำประโยชน์ให้แก่สาธารณะ หรือทำประโยชน์ให้กับระบบประปาหมู่บ้าน สถานที่ราชการเฉพาะที่ให้บริการประชาชน จะได้รับยกเว้นโดยไม่ต้องชำระค่าน้ำประปา แต่ต้องไม่เกินจำนวนน้ำประปาที่ใช้ ดังต่อไปนี้

๕

( 1 ) องค์กร บุคคล กลุ่มบุคคล สถานที่ราชการตามข้อนี้ ถ้าใช้น้ำประปาไม่เกิน 30 ลูกบาศก์เมตร ให้ได้รับยกเว้น แต่ถ้าหากองค์กร บุคคล กลุ่มบุคคล สถานที่ราชการตามข้อนี้ ใช้น้ำประปาเกินจำนวนที่กำหนดนี้ จะต้องชำระค่าน้ำประปาส่วนที่เกิน ตามข้อ 9 ( 5 )

( 2 ) องค์กร บุคคล กลุ่มบุคคล สถานที่ราชการตามข้อนี้ เป็นสถานที่ใดบ้างเทศบาลตำบลกะปาง จะเป็นผู้พิจารณาและจะประกาศให้ทราบโดยทั่วกัน

ข้อ 24. ให้นายกเทศมนตรีตำบลกะปาง มีหน้าที่รักษาการให้เป็นไปตามเทศบัญญัตินี้ และให้มีอำนาจออกกฎ ระเบียบ ข้อบังคับ คำสั่ง ประกาศเพื่อปฏิบัติการให้เป็นไปตามเทศบัญญัตินี้

ประกาศ ณ วันที่ 17 เดือน สิงหาคม พ.ศ. 2558

(ลงชื่อ) *นายทรงยศ กรุณา*

(นายทรงยศ กรุณา)

นายกเทศบาลตำบลกะปาง

(ลงชื่อ) *นายพินิจ บุญเลิศ*

(นายพินิจ บุญเลิศ)

รองผู้ว่าราชการจังหวัดนครศรีธรรมราช ปฏิบัติราชการแทน

ผู้ว่าราชการจังหวัดนครศรีธรรมราช



**ประกาศ เทศบาลตำบลกะปาง**

**เรื่อง ผู้มีสิทธิใช้น้ำประปาโดยไม่ต้องชำระค่าน้ำประปา**

**..................................................................................................**

ตามที่เทศบาลตำบลกะปาง ได้ประกาศใช้บังคับเทศบัญญัติเทศบาลตำบลกะปาง เรื่อง การควบคุมและการใช้บริการระบบประปาหมู่บ้าน พ.ศ. 2557 เพื่อประโยชน์สุขของประชาชนในการให้บริการประชาชนได้อย่างทั่งถึง และเป็นไปตามเทศบัญญัติดังกล่าว

จึงอาศัยอำนาจตามความในมาตรา ๔๘ เตรส มาตรา 51 มาตรา ๖0 แห่งพระราชบัญญัติเทศบาล พ.ศ. 2496 (แก้ไขเพิ่มเติมถึงปัจจุบัน) ประกอบกับข้อ 23 ข้อ 24 ของเทศบัญญัติเทศบาลตำบลกะปาง เรื่อง การควบคุมและการใช้บริการระบบประปาหมู่บ้าน พ.ศ. 2557 ให้อำนาจให้กระทำได้ จึงประกาศให้องค์กรที่มีวัตถุประสงค์เพื่อสาธารณะ บุคคล กลุ่มบุคคล และสถานที่ราชการเฉพาะที่ให้บริการประชาชน ตามรายนามนี้ได้รับยกเว้นไม่ต้องชำระค่าน้ำประปาของเทศบาลตำบลกะปาง เป็นจำนวนไม่เกิน 30 ลูกบาศก์เมตร

1. ผู้บริจาคที่ดินก่อสร้างระบบประปาหมู่บ้าน
2. ศาลาประชุมหมู่บ้าน
3. วัดที่ตั้งอยู่ในพื้นที่ตำบลกะปาง
4. โรงเรียนที่ตั้งอยู่ในพื้นที่ตำบลกะปาง
5. โรงพยาบาลส่งเสริมสุขภาพประจำตำบล ที่ตั้งอยู่ในพื้นที่ตำบลกะปาง

ประกาศ ณ วันที่ 17 เดือน สิงหาคม พ.ศ. 2558

(ลงชื่อ) *นายทรงยศ กรุณา*

(นายทรงยศ กรุณา)

นายกเทศมนตรีตำบลกะปาง